யும்டாங் சமவெளி மலர்கள் நிறைந்த்து. நம்மூர் மழைக்காடுகளின் மலர்வெளி அல்ல. குட்டையான மரங்களில் மலர்ந்த மலர்கள். செம்மையும் இளமஞ்சளும் கொண்டவை. கொத்துக்கொத்தாக அவை காற்றிலாடின. தரையில் சிறிய புதர்ச்செடியில் குருதிச்சிவப்பான சின்னப்பூக்கள். சாலையோரமாக ஒரு யாக்,ஸ்வெட்டர் போட்ட எருது போல அலட்சியமாக நின்றுகொண்டிருந்தது. சின்னக் கண்களால் கூர்ந்து பார்த்துச் சிலை போலப்புகைப்படத்துக்குப்‘போஸ்’ கொடுத்த்து.